open-index/open-wikipedia-markdown huggingface dataset:
รัฐมนตรี

**รัฐมนตรี** คือผู้เป็นสมาชิกของคณะรัฐมนตรี รับผิดชอบร่วมกับคณะรัฐมนตรีในนโยบายทั่วไปของรัฐบาลในการบริหารราชการแผ่นดิน ถ้าเป็นรัฐมนตรีว่าการกระทรวงหรือทบวง ก็เป็นผู้บังคับบัญชาสูงสุดในกระทรวงหรือทบวงที่ตนว่าการและรับผิดชอบในการบริหารราชการกระทรวงหรือทบวงนั้นด้วยอีกฐานะหนึ่ง

## สหราชอาณาจักร
ในสหราชอาณาจักร แบ่งตำแหน่งระดับรัฐมนตรีออกเป็นสามชั้น ได้แก่:
* Secretary of State : รัฐมนตรีว่าการกระทรวง
* Minister of State : รัฐมนตรีช่วยว่าการกระทรวง/รัฐมนตรีว่าการทบวง
* Parliamentary Under-Secretary of State : ผู้ช่วยรัฐมนตรีประจำกระทรวง

## ประเทศเยอรมนี
ตำแหน่งรัฐมนตรีในเยอรมนีแบ่งเป็นสองสังกัด คือรัฐมนตรีของสหพันธ์ และรัฐมนตรีของมลรัฐ
* Bundesminister : รัฐมนตรีว่าการกระทรวง (ของสหพันธ์)
* Staatsminister : รัฐมนตรีว่าการทบวง (ของมลรัฐ)

## ประเทศญี่ปุ่น
ประเทศญี่ปุ่น แบ่งตำแหน่งระดับรัฐมนตรีออกเป็นสามชั้น ได้แก่:
* 大臣 *ไดจิง* (Minister) : รัฐมนตรีว่าการกระทรวง
* 副大臣 *ฟุกุไดจิง* (State Minister) : รัฐมนตรีช่วยว่าการกระทรวง
* 大臣政務官 *ไดจิงเซมุกัง* (Parliamentary Vice-Minister) : ผู้ช่วยรัฐมนตรีประจำกระทรวง

## ดูเพิ่ม
* นายกรัฐมนตรี (Prime Minister)
* มุขมนตรี (First Minister)
* เอกอัครรัฐมนตรี (First Secretary of State)

หมวดหมู่:การเมือง
หมวดหมู่:การปกครอง
พระราชกำหนด

**พระราชกำหนด** (พ.ร.ก.) หรือ **รัฐกำหนด** ()​  หมายถึง กฎหมายรูปแบบหนึ่งซึ่งประมุขแห่งรัฐตราขึ้นโดยคำแนะนำและยินยอมของคณะรัฐมนตรี โดยอาศัยอำนาจตามที่รัฐธรรมนูญวางไว้ว่าเป็นกรณีฉุกเฉิน ที่มีความจำเป็นรีบด่วนอันมิอาจหลีกเลี่ยงได้ เพื่อประโยชน์ในการรักษาความปลอดภัยของประเทศ หรือความปลอดภัยสาธารณะหรือความมั่นคงในทางเศรษฐกิจของประเทศ หรือป้องปัดภัยพิบัติสาธารณะ หรือในกรณีที่มีความจำเป็นต้องมีกฎหมายเกี่ยวด้วยการภาษีอากรหรือเงินตรา ซึ่งจะต้อง ได้รับการพิจารณาโดยด่วนและลับ เพื่อรักษาประโยชน์ของแผ่นดิน พระราชกำหนดมีผลใช้บังคับได้ดังพระราชบัญญัติ ดังนั้นพระราชกำหนดจึงแก้ไขเพิ่มเติม หรือยกเลิกพระราชบัญญัติได้ 

พระราชกำหนดไว้เรียกกฎหมายเช่นนั้นซึ่งประกาศใช้ในประเทศอันมีพระมหากษัตริย์เป็นพระประมุข ส่วนรัฐกำหนดสำหรับประเทศอันมีประธานาธิบดีเป็นประมุข

## พระราชกำหนดของไทย

### สถานการณ์ที่จะประกาศใช้พระราชกำหนดได้

พระราชกำหนดของไทยแบ่งออกเป็นสองประเภทตามความในรัฐธรรมนูญแห่งราชอาณาจักรไทย (พ.ศ. 2550) ได้แก่

1. พระราชกำหนดทั่วไป ออกได้ในกรณีฉุกเฉินที่มีความจำเป็นรีบด่วนอันมิอาจหลีกเลี่ยงได้เพื่อประโยชน์ในการรักษาความปลอดภัยของประเทศ เพื่อความมั่นคงทางเศรษฐกิจ หรือเพื่อป้องปัดพิบัติสาธารณะ

2. พระราชกำหนดเกี่ยวกับภาษีอากรหรือเงินตรา ออกได้ในกรณีที่มีความจำเป็นที่จะต้องมีกฎหมายเกี่ยวกับภาษีอากรหรือเงินตราซึ่งต้องได้รับพิจารณาโดยด่วนและลับ เพื่อรักษาผลประโยชน์ของแผ่นดิน ทั้งนี้ ภายในระหว่างสมัยประชุมของรัฐสภาเท่านั้น

### กระบวนการตราพระราชกำหนด

**พระราชกำหนด**มีคณะรัฐมนตรีเป็นผู้พิจารณาร่าง และเมื่อคณะรัฐมนตรีให้ความเห็นชอบแล้ว นายกรัฐมนตรีจึงจะนำร่างนั้นขึ้นทูลเกล้าฯ ถวายต่อพระมหากษัตริย์เพื่อทรงลงพระปรมาภิไธยและประกาศใช้บังคับเช่นพระราชบัญญัติ ทั้งนี้ โดยไม่ต้องนำเสนอร่างพระราชกำหนด เช่นว่าให้รัฐสภาพิจารณาให้ความเห็นชอบก่อน

### กระบวนการภายหลังการประกาศใช้พระราชกำหนด

เมื่อมีการประกาศใช้พระราชกำหนดแล้ว ในการประชุมรัฐสภาคราวต่อไป คณะรัฐมนตรีต้องเสนอพระราชกำหนดนั้นต่อรัฐสภาเพื่อพิจารณาโดยไม่ชักช้า 

ถ้าอยู่นอกสมัยประชุมและการรอการเปิดสมัยประชุมสามัญจะเป็นการชักช้า คณะรัฐมนตรีต้องจัดให้มีการเรียกประชุมรัฐสภาสมัยวิสามัญเพื่อพิจารณาอนุมัติหรือไม่อนุมัติพระราชกำหนดโดยเร็ว

ในกรณีที่สภาผู้แทนราษฎรไม่อนุมัติ พระราชกำหนดดังกล่าว หรือในกรณีที่สภาผู้แทนราษฎรอนุมัติแต่วุฒิสภาไม่อนุมัติ และสภาผู้แทนราษฎรยืนยันการอนุมัติด้วยคะแนนเสียงไม่มากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาผู้แทนราษฎร พระราชกำหนดนั้นเป็นอันตกไป แต่ทั้งนี้ไม่กระทบกระเทือนกิจการที่ได้เป็นไปในระหว่างที่ใช้พระราชกำหนดนั้นแล้ว

ในระหว่างสมัยประชุม ถ้ามีความจำเป็นต้องมีกฎหมายเกี่ยวด้วยภาษีอากรหรือเงินตราซึ่งจะต้องได้รับการพิจารณาโดยด่วนและลับเพื่อรักษาประโยชน์ของแผ่นดิน พระมหากษัตริย์จะทรงตราพระราชกำหนดให้ใช้บังคับดังเช่นพระราชบัญญัติก็ได้

หมวดหมู่:บ่อเกิดของกฎหมาย
หมวดหมู่:เอกสารทางกฎหมาย
รัฐสภาไทย

**รัฐสภาแห่งราชอาณาจักรไทย** เป็นองค์กรสำคัญในระบบประชาธิปไตย ทำหน้าที่ออกกฎหมาย ควบคุมการบริหารราชการแผ่นดิน และให้ความเห็นชอบในเรื่องสำคัญของประเทศ ตามที่รัฐธรรมนูญกำหนดไว้ตาม รัฐธรรมนูญแห่งราชอาณาจักรไทย พุทธศักราช 2560 ซึ่งแก้ไขเพิ่มเติมเมื่อ พ.ศ. 2564 บัญญัติให้รัฐสภาประกอบด้วยวุฒิสภาและสภาผู้แทนราษฎร ซึ่งเป็นการปกครองโดยใช้ระบบสองสภา โดยทั้งสองสภาจะประชุมร่วมกันหรือแยกกันแล้วแต่ตามบทบัญญัติรัฐธรรมนูญ โดยมีประธานสภาผู้แทนราษฎรเป็นประธานรัฐสภา และประธานวุฒิสภาเป็นรองประธานรัฐสภา โดยตำแหน่ง

สำหรับสถานที่ประชุมนั้นเริ่มจากพระที่นั่งอนันตสมาคม ก่อนย้ายมายังอาคารรัฐสภาไทย (ถนนอู่ทองใน) และสัปปายะสภาสถานตามลำดับ

ในบางช่วงเวลา (โดยเฉพาะหลังรัฐประหาร) อาจมีการยกเลิกรัฐสภาแล้วให้สภานิติบัญญัติแห่งชาติเป็นผู้ใช้อำนาจนิติบัญญัติแทน

## องค์ประกอบ
### สภาผู้แทนราษฎร

สภาผู้แทนราษฎรไทย เป็นสภาล่างของประเทศไทย ประกอบด้วยสมาชิกโดยตรงทั้งหมด 500 คน ได้มาจากการเลือกตั้งแบบแบ่งเขตเลือกตั้งในแต่ละจังหวัด จำนวน 400 คน และแบบบัญชีรายชื่อของพรรคการเมือง จำนวน 100 คน ซึ่งหลักเกณฑ์และวิธีการเลือกตั้งสมาชิกสภาผู้แทนราษฎรตามรูปแบบนี้ เป็นไปตามบทบัญญัติรัฐธรรมนูญแห่งราชอาณาจักรไทย พุทธศักราช 2560 ซึ่งมีการแก้ไขเพิ่มเติมเมื่อ พ.ศ. 2564 ทั้งนี้ อายุของสภาผู้แทนราษฎรมีกำหนดคราวละ 4 ปี นับแต่วันเลือกตั้ง

### วุฒิสภา

วุฒิสภาไทย หรือเดิมมีชื่อว่า "พฤฒสภา" เป็นสภาสูงของรัฐสภาไทยคู่กับสภาผู้แทนราษฎรไทยซึ่งเป็นสภาล่าง ตามรัฐธรรมนูญปี 2560 วุฒิสภาในวาระเริ่มแรกประกอบด้วยสมาชิกจำนวน 250 คน ซึ่งพระมหากษัตริย์ทรงแต่งตั้งตามที่ถวายคำแนะนำ วุฒิสภามีวาระคราวละ 5 ปี ใช้ห้องประชุมใหญ่พระจันทรา ณ สัปปายะสภาสถาน เป็นที่ประชุม

### การเลือกตั้ง
การเลือกตั้งของประเทศไทย เป็นกระบวนการตามรัฐธรรมนูญแห่งราชอาณาจักรไทย เพื่อให้ได้มาซึ่งบุคคลเข้าไปทำหน้าที่ในการปกครองประเทศไทย อาทิ สมาชิกสภาผู้แทนราษฎรไทย วุฒิสภาไทย ผู้ว่าราชการกรุงเทพมหานคร นายกเมืองพัทยา และผู้บริหารท้องถิ่นอื่น ๆ ด้วยการให้ประชาชนออกเสียงเลือกบุคคลที่เห็นสมควร

การเลือกตั้งในประเทศไทยจัดขึ้นภายใต้สิทธิออกเสียงเลือกตั้งทั่วไป (Universal suffrage) ตามความในรัฐธรรมนูญแห่งราชอาณาจักรไทย พุทธศักราช 2550 ผู้มีสิทธิ์เลือกตั้งต้องมีคุณสมบัติดังต่อไปนี้

* มีสัญชาติไทยโดยกำเนิด หรือแปลงสัญชาติเป็นไทยมาแล้วไม่ต่ำกว่า 5 ปี
* มีอายุไม่ต่ำกว่า 18 ปีบริบูรณ์ ในวันเลือกตั้ง
* มีชื่ออยู่ในทะเบียนบ้านในเขตเลือกตั้งติดต่อกันไม่น้อยกว่า 90 วันนับถึงวันเลือกตั้ง

ผู้มีสิทธิเลือกตั้งต้องไม่มีลักษณะต้องห้าม คือ ต้องไม่เป็นพระสงฆ์ สามเณร นักพรตหรือนักบวช ต้องไม่อยู่ในระหว่างเพิกถอนสิทธิเลือกตั้ง ต้องไม่ถูกคุมขังด้วยหมายของศาลหรือคำสั่งที่ชอบด้วยกฎหมาย และต้องไม่เป็นคนสติฟั่นเฟือน

## ประธานรัฐสภา
ประธานสภาผู้แทนราษฎรไทยถือเป็นประธานรัฐสภาไทยโดยตำแหน่ง เมื่อผู้ใดได้รับเลือกเป็นประธานสภาผู้แทนราษฎร ก็จะถือเป็นประธานรัฐสภาโดยอัตโนมัติ  ส่วนประธานวุฒิสภาไทยถือเป็นรองประธานรัฐสภาโดยตำแหน่ง  ส่วนประธานวุฒิสภาและรองประธานรัฐสภาคนปัจจุบัน คือ มงคล สุระสัจจะ ที่ได้รับเลือกให้ดำรงตำแหน่งเมื่อวันที่ 23 กรกฎาคม พ.ศ.2567

## คณะกรรมาธิการ
### คณะกรรมาธิการร่วมกัน

### คณะกรรมาธิการวิสามัญ

## ดูเพิ่ม
* รายนามประธานรัฐสภาไทย
* สถานีวิทยุโทรทัศน์รัฐสภา
* รัฐพิธีเปิดประชุมรัฐสภาไทย
* สำนักงานเลขาธิการสภาผู้แทนราษฎร
* ตำรวจรัฐสภา
* คณะกรรมาธิการในรัฐสภาไทย

## เชิงอรรถ

## อ้างอิง

## แหล่งข้อมูลอื่น
* เว็บไซต์รัฐสภาไทย
** เว็บไซต์สภาผู้แทนราษฎรไทย
** เว็บไซต์วุฒิสภาไทย

หมวดหมู่:การเมืองไทย
หมวดหมู่:รัฐสภาไทย
ท
ท
ท
ช้าง (แก้ความกำกวม)

**ช้าง** อาจหมายถึง
* ช้าง - สัตว์เลี้ยงลูกด้วยนม 
* วงศ์ช้าง (Elephantidae) - วงศ์ที่ประกอบไปด้วยช้างและแมมมอธ
* อันดับช้าง (Proboscidea) - อันดับที่ประกอบไปด้วยวงศ์ช้างเพียงวงศ์เดียว
* สกุลช้าง (Rhynchostylis) - สกุลของกล้วยไม้
* ช้าง (ภาพยนตร์) - ภาพยนตร์สารคดี เรื่องแรกที่เข้ามาถ่ายทำในประเทศไทย
* เครื่องดื่มตราช้าง - ตราสินค้าเครื่องดื่มของไทยเบฟเวอเรจ
** เบียร์ช้าง - เครื่องดื่มแอลกอฮอล์ประเภทเบียร์
** ช้างอารีนา - สนามเหย้าของสโมสรฟุตบอลบุรีรัมย์ ยูไนเต็ด
** ช้าง อินเตอร์เนชั่นแนล เซอร์กิต - สนามแข่งรถในจังหวัดบุรีรัมย์
* ตึกช้าง - ตึกระฟ้าแห่งหนึ่งในเขตจตุจักร กรุงเทพมหานคร
* ธงชัย ใจดี (โปรช้าง) - นักกอล์ฟชาวไทย
พลัมเบโก

**พลัมเบโก** อาจหมายถึง

## พันธุ์พืช
พืชสกุลเจตมูลเพลิง (*Plumbago*)
* เจตมูลเพลิงแดง (*Plumbago indica*)
* เจตมูลเพลิงขาว (*Plumbago zeylanica*)
* พยับหมอก หรือ เจตมูลเพลิงฝรั่ง (*Plumbago auriculata*)

## แร่ธาตุ
* แกรไฟต์ เป็นอัญรูปหนึ่งของธาตุคาร์บอน ชื่อสามัญเรียกว่า พลัมเบโก (plumbago)
ตูร์เดอฟร็องส์

**ตูร์เดอฟร็องส์** ( หมายถึง การท่องฝรั่งเศส) หรือบางครั้งเรียกว่า  **ลากร็องด์บุกล์** () และ **เลอตูร์** () เป็นการแข่งขันจักรยานทางไกลรอบประเทศฝรั่งเศส ซึ่งจัดขึ้นเป็นเวลา 3 สัปดาห์ในช่วงเดือนกรกฎาคมของทุกปี เริ่มจัดขึ้นตั้งแต่ ค.ศ. 1903 จนถึงปัจจุบัน (เว้นการจัดแข่งขันในช่วงสงครามโลกครั้งที่หนึ่งและสอง)

ตูร์เดอฟร็องส์ เป็นการแข่งขันจักรยานที่มีชื่อเสียงมากที่สุดในโลก เป็นการแข่งขันจักรยานทางไกลหนึ่งในสามรายการใหญ่ที่จัดการแข่งขันในยุโรป รวมเรียกว่า *แกรนด์ทัวร์* โดยอีกสองรายการคือ
* จีโรดีตาเลีย (Giro d'Italia) จัดในอิตาลี ช่วงเดือนพฤษภาคม-ต้นมิถุนายน
* บูเอลตาอาเอสปัญญา (Vuelta a España) จัดในสเปน ช่วงเดือนกันยายน

การแข่งขันครั้งแรกเมื่อปี ค.ศ. 1903 เกิดขึ้นเนื่องจากการท้าทายกันทางหน้าหนังสือพิมพ์ฝรั่งเศสชื่อ *[[เลกีป|โลโต้]] (L'Auto) * มีนักแข่งเข้าร่วมจำนวนถึง 60 คน แต่สามารถเข้าเส้นชัยได้เพียง 21 คน ซึ่งกิตติศัพท์ของความยากลำบากในการแข่งขัน ทำให้การแข่งขันนี้เป็นที่สนใจ และมีผู้ชมการแข่งขันช่วงสุดท้ายในกรุงปารีส ตามสองฟากถนนระหว่างทางราว 100,000 คน และกลายเป็นประเพณี ที่การแข่งขันทุกครั้งจะไปสิ้นสุดที่ประตูชัย จตุรัสเดอเลตวล  ปารีส

ในปี ค.ศ. 1910 เริ่มมีการจัดเส้นทางแข่งขันเข้าไปในเขตเทือกเขาแอลป์ ปัจจุบันเส้นทางการแข่งขันจะผ่านทั้งเทือกเขาแอลป์ ทางตะวันออก และเทือกเขาพีเรนีสทางใต้ของฝรั่งเศส 

## ผู้ชนะเลิศ
รายชื่อผู้ชนะเลิศตั้งแต่ครั้งแรกอยู่ในตารางด้านบนทางด้านขวา

ก่อนหน้าที่แลนซ์ อาร์มสตรอง นักแข่งจักรยานชาวอเมริกันจะถูกตัดสิทธิ์ในเดือนตุลาคม พ.ศ. 2555 จากข้อหาใช้สารกระตุ้น เขาเป็นผู้ที่ชนะการแข่งขันตูร์เดอฟร็องส์มากที่สุด คือ 7 สมัยติดต่อกัน ปัจจุบันผู้ที่ชนะการแข่งขันมากที่สุดเป็นสถิติร่วมระหว่างนักแข่ง 4 คน คือ มีเกล อินดูเรน (สเปน) ชนะ 5 สมัยติดต่อกัน  แบร์นาร์ อีโนล (ฝรั่งเศส) ชาก อองเกอตีล (ฝรั่งเศส) และเอดดี เมิกซ์ (เบลเยียม) ชนะคนละ 5 สมัย 

### ผู้ชนะเลิศตั้งแต่ปี ค.ศ. 1991

* ในปี 2007 บียานร์น รีส์ ยอมรับว่าได้ใช้สารกระตุ้นระหว่างการแข่งขันทำให้ผู้จัดการแข่งขันปฏิเสธที่จะยอมรับสถานะผู้ชนะเลิศของเขา ทว่าสหพันธ์จักรยานสากล (Union Cycliste Internationale - UCI) แถลงว่าหมดเวลาที่จะตัดสิทธิ์เขาจากการเป็นผู้ชนะเลิศ จึงเพียงแต่ขอร้องให้เขาคืนเสื้อสีเหลืองที่แสดงสถานะของการเป็นผู้ชนะเลิศ 

thumb|การแข่งขันช่วงสุดท้ายที่ประตูชัย ปารีส

## อ้างอิง

## แหล่งข้อมูลอื่น
* เว็บไซต์อย่างเป็นทางการ


หมวดหมู่:การแข่งขันจักรยาน
หมวดหมู่:กีฬาในประเทศฝรั่งเศส
ฟองน้ำ (แก้ความกำกวม)

**ฟองน้ำ** อาจหมายถึง:
* ฟองน้ำ (วัสดุ) วัสดุที่มีคุณสมบัติซึมซับของเหลว (เช่น น้ำและน้ำมัน) นิยมใช้ในการทำความสะอาดสิ่งของ 
* ฟองน้ำ เป็นสัตว์ชั้นต่ำที่อาศัยอยู่ในน้ำ จำแนกออกได้เป็นหมวดหมู่ โดยจำแนกเป็น 4 ชั้นได้แก่
** ฟองน้ำหินปูน
** ฟองน้ำแก้ว
** ฟองน้ำถูตัว
** ฟองน้ำปะการัง 
* ฟองน้ำ (วงดนตรี) วงดนตรีที่ผสมผสานดนตรีไทยและดนตรีตะวันตก ก่อตั้งโดย บุญยงค์ เกตุคง และ บรูซ แกสตัน
ฮวงจุ้ย (ศาสตร์)

[thumb|อาคารที่อยู่อาศัย[ฮ่องกงที่สร้างตามหลักเฟิงฉุ่ย หรือ ฮวงจุ้ย]]

**ฮวงจุ้ย** (; ; ) หมายถึง สภาวะแวดล้อม หรือการอยู่อาศัยให้สอดคล้องกับสภาพแวดล้อม ในคติของชาวจีน มีลักษณะใกล้เคียงสถาปัตยกรรมศาสตร์ คำว่า ฮวงจุ้ย มาจากคำว่า ลม (ฮวง) และ น้ำ (จุ้ย) ออกเสียงตามสำเนียง ภาษาจีนแต้จิ๋ว

ฮวงจุ้ย นี้อาศัยหลักการของการไหลเวียนของพลังงานบนผืนโลก (ชี่) โดยเปรียบให้เข้าใจได้ง่ายโดยการเปรียบเทียบกับธรรมชาติของไหลที่เรารู้จักกันดี ได้แก่ธรรมชาติของลมและธรรมชาติของน้ำ ซึ่งนักพยากรณ์ฮวงจุ้ยที่ดีต้องอ่านพลังงานของชี่ และ แหล่งที่มาของชี่ให้ออก เพื่อเสริมการนำเข้า / ทำลายการปิดกั้น ให้ชี่ที่ดีสามารถเข้าได้ และ ถ่ายเทชี่ที่เสีย / ปิดกั้นไม่ให้ชี่ที่เสียสามารถเข้าสู่สถานที่ที่เราอยู่ได้

ศาสตร์นี้มาจากประเทศจีน ดังนั้น ผู้ที่ศึกษาและอาจารย์มักจะมีเครื่องรางที่มาจากจีนมาใช้ในการแก้ ความเป็นจริงแล้ว การสร้างสภาพแวดล้อมตามหลักฮวงจุ้ยนั้น ไม่เหมือนกันเลยในแต่ละเขตของโลก สภาพภูมิอากาศคนละอย่าง ในเรื่องของพิธีกรรมจีนจึงมีบทบาทกับฮวงจุ้ย กับทุกประเทศซึ่งเป็นเรื่องที่ต้องพิจารณากัน

ในเมืองไทย บ้านเรือนไทยสมัยก่อนจัดว่าถูกหลักของการจัดฮวงจุ้ยที่ถูกต้องในสภาพอากาศนี้ สำหรับในปัจจุบันบ้านเรือนไทยอาจจะไม่เหมาะ เนื่องจากราคาสูง ดังนั้นสถาปนิกที่มีต้องปรับเปลี่ยนสถาปัตยกรรม

การจัดตามหลักฮวงจุ้ยนั้นมีการจัดเพื่อการณ์หลายอย่างตามการใช้งานที่เจ้าของอย่างให้เป็น ดังนั้นพื้นที่ (space) กับอารมณ์ (mood) มีส่วนสำคัญกับงานฮวงจุ้ย อารมณ์ของคน มีส่วนกับโชคชะตา วันเดือนปีเกิด และดวงดาวรวมถึง หลักเชิง จิตวิทยา

หมวดหมู่:สถาปัตยกรรม
หมวดหมู่:วัฒนธรรมจีน
หมวดหมู่:คำและวลีภาษาแต้จิ๋ว
หมวดหมู่:การทำนายดวงชะตา
แลนซ์ อาร์มสตรอง

**แลนซ์ เอ็ดเวิร์ด อาร์มสตรอง** (, สกุลเดิม: **กันเดอร์สัน** (Gunderson); เกิดวันที่ 18 กันยายน ค.ศ. 1971) เป็นอดีตนักแข่งจักรยานถนนอาชีพชาวอเมริกัน เขาเป็นแชมป์โลกในปี 1993 หลังจากเลิกแข่งจักรยาน อาร์มสตรองยังลงแข่งวิ่งมาราธอน การแข่งจักรยานภูเขามาราธอน ไตรกีฬาและไอรอนแมน (Ironman)

เขาเป็นที่รู้จักกันดีจากผลงานของเขาในการแข่งขันตูร์เดอฟร็องส์ แต่ในเดือนมิถุนายน 2012 คณะกรรมการต่อต้านการใช้สารกระตุ้นของสหรัฐอเมริกา (US Anti-Doping Agency, USADA) กล่าวหาว่าอาร์มสตรองใช้สารกระตุ้นผิดกฎหมาย และในเดือนสิงหาคม คณะกรรมการดังกล่าวประกาศสั่งห้ามมิให้อาร์มสตรองลงแข่งขันตลอดชีพ เช่นเดียวกับริบตำแหน่งทั้งหมด วันที่ 22 ตุลาคม 2012 สหพันธ์จักรยานสากล ซึ่งเป็นองค์กรกำกับดูแล ยอมรับคำตัดสินของ USADA และยืนยันทั้งการสั่งห้ามตลอดชีพและการริบตำแหน่งทั้งหมดตั้งแต่เดือนสิงหาคม 1998 ซึ่งรวมถึงแชมป์ตูร์เดอฟร็องส์ตั้งแต่ปี 1999 ถึง 2005

แลนซ์​ อาร์มสตรอง ป่วยเป็นโรคมะเร็งที่สมอง ปอด และอัณฑะ เมื่อปี 1996 เขามีชื่อเสียงอย่างมากในการเอาชนะมะเร็งและกลับมาแข่งจักรยานได้อีกครั้ง เขาเป็นผู้ก่อตั้งและอดีตประธานมูลนิธิแลนซ์ อาร์มสตรองเพื่อการสนับสนุนผู้ป่วยมะเร็ง ในเดือนตุลาคม 2012 อาร์มสตรองลาออกจากตำแหน่งประธานหลังมีการตีพิมพ์ข้อกล่าวหาของ USADA

## สถิติรายการใหญ่

WD = ถอนตัว


## หมายเหตุและอ้างอิง
;หมายเหตุ

;อ้างอิง

## บรรณานุกรม
* 
* 

## อ่านเพิ่ม
* 
* 
* 
* 
* 
* 
* 
* 

## แหล่งข้อมูลอื่น

* 
* The Lance Armstrong Foundation
* 
* 
* USADA – U.S. Postal Service Pro Cycling Team Investigation – Reasoned Decision 
* Kimmage, Paul. "Tour gears up for return of Lance Armstrong" , *The Sunday Times*, July 5, 2009.
* Lance Armstrong Talks to Oprah oprah.com
* 

หมวดหมู่:นักจักรยานชาวอเมริกัน
หมวดหมู่:บุคคลจากออสติน
หมวดหมู่:บุคคลจากแดลลัส
หมวดหมู่:ผู้รอดชีวิตจากมะเร็งอัณฑะ
หมวดหมู่:ชาวอเมริกันเชื้อสายนอร์เวย์
คำขวัญ

**คำขวัญ** หมายถึง ถ้อยคำ ข้อความ คำคล้องจอง หรือบทกลอนสั้น ๆ เพื่อให้จำได้ง่าย โดยอาจแบ่งได้เป็น 2 ประเภทดังนี้
* ถ้อยคำหรือข้อความ ที่แต่งขึ้นเพื่อเป็นเครื่องเตือนใจ แสดงอุดมคติ หรือเป้าหมายของกลุ่มหรือองค์กรนั้น ๆ เช่น คำขวัญวันเด็ก คำขวัญประจำโรงเรียน เป็นต้น
* ถ้อยคำหรือข้อความ ที่แต่งขึ้นมาเพื่อบ่งบอกถึงเอกลักษณ์ คุณสมบัติ ความโดดเด่น เช่น คำขวัญประจำจังหวัด

ทั้งนี้ยังอาจใช้คำคม หรือพุทธพจน์ มาเป็น **คำขวัญ** ก็ได้ เช่น "อตฺตานํ ทมยนฺติ ปณฺฑิตา" (บัณฑิตย่อมฝึกตน), "รกฺเขยฺย อตฺตโนสาธุงฺ ลวณํ โลนตํ ยถา"  (พึงรักษาความดีไว้เหมือนเกลือรักษาความเค็มฉันนั้น)

อนึ่ง ยังมี "คำขวัญ" อีกความหมายหนึ่ง ที่ไม่ปรากฏการใช้ในปัจจุบัน นั่นคือ "คำขวัญ" ที่มีความหมายในปัจจุบันว่า โอวาท เช่น คำขวัญ ของคณบดีคณะต่าง ๆ ที่ปรากฏในหนังสืออนุสรณ์บัณฑิต 2503 มหาวิทยาลัยธรรมศาสตร์ เป็นข้อความกึ่งสุนทรพจน์ มีความยาวมากกว่าคำขวัญ ใน 2 ความหมายข้างบน

หมวดหมู่:คำขวัญ
หมวดหมู่:แรงจูงใจ
โจ (เครื่องราง)

**โจ** เป็นเครื่องรางชนิดหนึ่ง นิยมใช้ในหมู่ชาวสวนภาคใต้ของไทย เชื่อว่าสามารถป้องกันขโมย และจะส่งผลร้ายต่อผู้ที่มาขโมยผลไม้ในสวนได้ มีด้วยกันหลายรูปแบบ เช่น โจกระบอก (ทำจากกระบอกไม้ไผ่), โจป่อง (ทำจากกระป๋อง), โจพรก (ทำจากกะลามะพร้าว) และโจหลอก 

โดยทั่วไปเจ้าของสวนจะแขวนโจไว้ตามกิ่งไม้ผล เพื่อให้ผู้คนเห็นได้ง่าย จะได้ไม่เข้ามาขโมยผลไม้แต่หากต้องการทำร้ายผู้ขโมยผลไม้อย่างจริงจัง ก็จะใช้วิธีฝังดิน เรียกว่า โจฝัง โดยการฝังไว้ใต้โคนต้นไม้นั้น&nbsp;ๆ

อย่างไรก็ตาม ผู้ทำโจสามารถเลือกที่จะทำโจจริง หรือโจหลอก ก็ได้ โจหลอกนั้น ไม่ต้องทำอะไรมาก นอกจากหาวัสดุดังกล่าวมาข้างต้นไปแขวนตามกิ่งไม้ที่เห็นได้ชัด ส่วนโจจริงนั้น มีการใช้คาถากำกับ และใช้ส่วนผสมที่เป็นอาคมบางอย่าง เช่น คางคกตายซาก

ผลจากการกินผลไม้ที่มีโจแขวน ทำให้ผู้กินมีอันเป็นไปต่าง&nbsp;ๆ นานา ตามแต่เจ้าของโจจะแช่งเอาไว้

จโ
จโ
จโ
กลุ่มดาวเรืออาร์โก

**กลุ่มดาวเรืออาร์โก** (Argo Navis) เป็นกลุ่มดาวหนึ่งที่เคยระบุชื่อไว้ในสมัยโบราณ เป็นกลุ่มดาวที่มีพื้นที่บนท้องฟ้ามากที่สุด โดยมีความกว้างประมาณ 75 องศาในท้องฟ้า อยู่ทางตะวันออกของกลุ่มดาวหมาใหญ่ (Canis Major) ทางใต้ของกลุ่มดาวยูนิคอร์น (Monoceros) และกลุ่มดาวงูไฮดรา (Hydra) แต่พื้นที่ส่วนใหญ่อยู่ระหว่างทางช้างเผือก

ภายหลังในศตวรรษที่ 18 (ค.ศ. 1763) นักดาราศาสตร์ชาวฝรั่งเศสชื่อ เดอ ลากาย (De Lacaille) ได้ตัดแบ่งเป็นกลุ่มดาวย่อย ๆ 4 กลุ่ม ได้แก่ กลุ่มดาวกระดูกงูเรือ (Carina) กลุ่มดาวท้ายเรือ (Puppis) กลุ่มดาวเข็มทิศ (Pyx) และกลุ่มดาวใบเรือ (Vela)

กลุ่มดาวนี้ปรากฏในท้องฟ้าซีกใต้ ที่อดีตเคยเป็นส่วนหนึ่งของกลุ่มดาวเรืออาร์โก

หมวดหมู่:กลุ่มดาว
หมวดหมู่:กลุ่มดาวเรืออาร์โก
29 กรกฎาคม

วันที่ **29 กรกฎาคม** เป็นวันที่ 210 ของปี (วันที่ 211 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 155 วันในปีนั้น

## เหตุการณ์
* พ.ศ. 2364 (ค.ศ. 1821) - เปรูประกาศเอกราช
* พ.ศ. 2379 (ค.ศ. 1836) - เปิดประตูชัยฝรั่งเศส
* พ.ศ. 2436 (ค.ศ. 1893) - นายพลเรือฮือมานต์เข้ายึดเกาะสีชัง ปิดปากน้ำจันทบุรี
* พ.ศ. 2450 (ค.ศ. 1907) - คณะลูกเสือ จัดค่ายขึ้นครั้งแรกบนเกาะบราวน์ซี เทศมณฑลดอร์ซิต อังกฤษ
* พ.ศ. 2490 (ค.ศ. 1947) - หลังการยกระดับหน่วยความจำ อีนิแอก (ENIAC) คอมพิวเตอร์ดิจิทัลเครื่องแรก ที่ประกอบด้วยอุปกรณ์อิเล็กทรอนิกส์ทั้งหมด ถูกเปิดขึ้นมาใหม่และทำงานต่อเนื่องไปจนถึงวันที่ 7 ตุลาคม พ.ศ. 2498
* พ.ศ. 2500 (ค.ศ. 1957) - ก่อตั้งสำนักงานพลังงานปรมาณูระหว่างประเทศ เพื่อส่งเสริมการใช้พลังงานนิวเคลียร์ในทางสันติ
* พ.ศ. 2501 (ค.ศ. 1958) - รัฐสภาสหรัฐก่อตั้งองค์การนาซา อย่างเป็นทางการ
* พ.ศ. 2524 (ค.ศ. 1981) - ไดอานา สเปนเซอร์อภิเษกสมรสกับเจ้าฟ้าชายชาร์ลส์ เจ้าชายแห่งเวลส์
* พ.ศ. 2548 (ค.ศ. 2005) - นักดาราศาสตร์ประกาศการค้นพบดาวเคราะห์แคระอีริส

## วันเกิด
* พ.ศ. 2348 (ค.ศ. 1805) - อาแล็กซี เดอ ต็อกวีล อภิชน นักการทูต นักรัฐศาสตร์ และนักประวัติศาสตร์ชาวฝรั่งเศส (ถึงแก่กรรม 16 เมษายน พ.ศ. 2402)
* พ.ศ. 2426 (ค.ศ. 1883) - เบนิโต มุสโสลินี ผู้เผด็จการชาวอิตาลี (ถึงแก่กรรม 28 เมษายน พ.ศ. 2488)
* พ.ศ. 2489 (ค.ศ. 1946) - เอนอช ซู กุทเทินแบร์ค วาทยากรชาวเยอรมัน (ถึงแก่กรรม 15 มิถุนายน พ.ศ. 2561)
* พ.ศ. 2497 (ค.ศ. 1954) - คุมิโกะ อะกิโยะชิ นักแสดงหญิงชาวญี่ปุ่น
* พ.ศ. 2516 (ค.ศ. 1973) - สตีเฟน ดอร์ฟ นักแสดงชาวอเมริกัน
* พ.ศ. 2517 (ค.ศ. 1974) 
** จอช แรดเนอร์ นักแสดงชาวอเมริกัน
** ธรรม์ โทณะวณิก นักแสดงชาวไทย
* พ.ศ. 2521 (ค.ศ. 1978) - ทิม มอร์เฮาส์ นักฟันดาบสากลชาวอเมริกัน
* พ.ศ. 2524 (ค.ศ. 1981) - เฟร์นันโด อาลอนโซ นักแข่งรถชาวสเปน
* พ.ศ. 2525 (ค.ศ. 1982) 
** อัลลิสัน แม็ก นักแสดงชาวอเมริกัน
* พ.ศ. 2527 (ค.ศ. 1984) - วิลซอน ปาลาซิโอส นักฟุตบอลชาวฮอนดูรัส
* พ.ศ. 2528 (ค.ศ. 1985) 
** มาตีเยอ เดอบูว์ชี นีกฟุตบอลชาวฝรั่งเศส
* พ.ศ. 2535 (ค.ศ. 1992) 
** จีบรีล ซีดีเบ (นักฟุตบอลเกิด พ.ศ. 2535) นักฟุตบอลชาวฝรั่งเศส
** เฉิน อวี้ฉี นักแสดงหญิงชาวจีน
* พ.ศ. 2536 (ค.ศ. 1993) 
** อาโยเซ เปเรซ นักฟุตบอลอาชีพชาวสเปน
** อีลยา คูเตปอฟ นักฟุตบอลอาชีพชาวรัสเซีย
** ฉัตรฑริกา สิทธิพรม นักแสดงหญิงชาวไทย
*พ.ศ. 2543 (ค.ศ. 2000) - ไลโน ฟาซิโอลิ นักแสดงชาวอังกฤษ-บราซิล
*พ.ศ. 2546 (ค.ศ. 2003) - ไอศิกา วจนโรจน์ (ไอช่า) วิชวลวีทูปเบอร์-นักพากย์ สัญชาติไทย

## วันถึงแก่กรรม
* พ.ศ. 2399 (ค.ศ. 1856) - โรเบิร์ต อะเล็กซานเดอร์ ชูมันน์ คีตกวีชาวเยอรมัน (เกิด 8 มิถุนายน พ.ศ. 2353)
* พ.ศ. 2433 (ค.ศ. 1890) - ฟินเซนต์ ฟัน โคค จิตรกรชาวดัตช์ (เกิด 30 มีนาคม พ.ศ. 2396)
*พ.ศ. 2493 (ค.ศ. 1950) - สมเด็จพระเจ้ากุสตาฟที่ 5 แห่งสวีเดน (พระราชสมภพ 16 มิถุนายน พ.ศ. 2401)
*พ.ศ. 2519 (ค.ศ. 1976) - เลื่อน พงษ์โสภณ นักประดิษฐ์ชาวไทย ปรมาจารย์มอเตอร์ไซค์ไต่ถัง (เกิด 8 พฤษภาคม พ.ศ. 2439)
*พ.ศ. 2564 (ค.ศ. 2021) - บารอเนสตูปูตูปู วาเออา (เกิด 17 ตุลาคม พ.ศ. 2471)

## วันสำคัญและวันหยุดเทศกาล
* วันภาษาไทยแห่งชาติในประเทศไทย
* พ.ศ. 2569 - วันอาสาฬหบูชา
* วันชาติในหมู่เกาะแฟโร
*วันอนุรักษ์เสือโลก

## แหล่งข้อมูลอื่น
* BBC: On This Day 
* NY Times: On This Day 

กรกฎาคม 29
หมวดหมู่:กรกฎาคม
มิโคยัน

**บริษัทผลิตอากาศยานรัสเซียมิก** หรือ **อาร์เอสเค มิก** () เป็นบริษัทของรัสเซีย เดิมทีเคยเป็น**มิโคยัน** หรือ **สำนักงานออกแบบมิโคยันและกุเรวิช** ( () มันเป็นสำนักงานออกแบบอากาศยานทางทหารซึ่งเน้นไปที่เครื่องบินขับไล่ ในอดีตเคยเป็นสำนักงานออกแบบของสหภาพโซเวียตและก่อตั้งขึ้นโดยอาร์ทยม มิโคยันและมิคาอิล กุเรวิชจึงเป็นที่มาของคำว่ามิก (*MiG*)  เมื่อมิโคยันเสียชีวิตลงในปีพ.ศ. 2513 ชื่อกูเรวิชค์ก็ถูกนำออกแม้ว่ายังคงใช้คำย่อว่ามิกเหมือนเดิม บริษัทยังได้ทำการสร้างและออกแบบเครื่องจักรอย่างเฮลิคอปเตอร์คามอฟ

เครื่องบินของมิกถูกใช้โดยจีน เกาหลีเหนือ และเวียดนามเหนือในการปะทะกับสหรัฐอเมริกาและสัมพันธมิตร สหภาพโซเวียตได้ขายเครื่องบินจำนวนมากที่เป็นมิกเช่นกัน 

รัฐบาลรัสเซียกำลังวางแผนที่จะรวมมิโคยันเข้ากับอิลยูชิน อีร์คุท ซุคฮอย ตูโปเลฟ และยาโกเลฟเข้าด้วยกันเพื่อสร้างบริษัทใหม่ชื่อยูไนเต็ด แอร์คราฟท์ คอร์เปอร์เรชั่น

## รายชื่ออากาศยานของมิโคยัน
thumb|มิก-15
thumb|มิก-21
thumb|มิก-23
thumb|มิก-25
thumb|มิก-29
thumb|มิก-29โอวีที
### รุ่นที่ผลิต
* มิก-1 พ.ศ. 2483
* มิก-3 พ.ศ. 2484
* มิก-5 พ.ศ. 2485
* มิก-7 พ.ศ. 2487  
* มิก-9 พ.ศ. 2490  
* มิก-15 พ.ศ. 2491 
* มิก-17 พ.ศ. 2497  
* มิก-19 พ.ศ. 2498 มิกแบบแรกที่ทำความเร็วเหนือเสียง 
* มิก-21 พ.ศ. 2503 
* มิก-23 พ.ศ. 2513 (แบบที่สามที่ใช้ชื่อมิก-23)
* มิก-25 พ.ศ. 2513  
* มิก-27 พ.ศ. 2518 เป็นแบบที่พัฒนามาจากมิก-23 เพื่อทำหน้าที่โจมตีภาคพื้นดิน 
* มิก-29 พ.ศ. 2526 เทียบได้กับเอฟ-16 ไฟท์ติ้งฟอลคอนและเอฟ/เอ-18 ฮอร์เน็ทของสหรัฐฯ 
** มิก-29เอ็ม
* มิก-31 พ.ศ. 2526 
* มิก-33 พ.ศ. 2532 เป็นรุ่นก้าวหน้าของมิก-29 ยังรู้จักกันในอีกชื่อหนึ่งว่ามิก-29เอ็ม  
* มิก-35 พ.ศ. 2548 เป็นรุ่นสำหรับส่งออกซึ่งผสมระบบใหม่ของมิก-29เอ็ม2 เข้ากับเรดาร์เออีเอสเอ และแรงขับของมิก-29โอวีที โดยขายในอินเดียโดยใช้ชื่อ*มิก-29เอ็มอาร์ซีเอ* 

### รุ่นทดลอง
* มิก-6 พ.ศ. 2483 (แบบลาดตระเวนและโจมตีภาคพื้นดิน)
* มิก-8 พ.ศ. 2488 
* มิก ไอ-211 พ.ศ. 2485 
* มิก ไอ-250 (ไอ) พ.ศ. 2488
* มิก ไอ-270 พ.ศ. 2489 
* มิโคยัน-กูเรวิชค์ ยี-152 พ.ศ. 2502 นาโต้ใช้ชื่อรหัสว่า*ฟลิปเปอร์*  
* มิก-23 - (แบบแรกที่ใช้ชื่อนี้) รุ่นผลิตของยี-2เอ ในปีพ.ศ. 2499
* มิก-23 - (แบบที่สองที่ใช้ชื่อนี้) ชื่อแรกของอี-8 (อี-8/1 และอี-8/2) ปีพ.ศ. 2503
* มิก-เอที พ.ศ. 2535 
* มิก-110 พ.ศ. 2538
* มิก เอ็มเอฟไอ อ็อบเจกต์1.44/1.42 'แฟลทพ็อค' พ.ศ. 2529-2543  
* มิก แอลเอฟไอ โปรเจกต์ 
* มิก-105 สไปรัล พ.ศ. 2508  
* มิโคยัน-อราคีเลียน มิก เออาร์เอ-107
* มิโคยัน-กูเรวิชค์ ยี-152

### อากาศยานไร้คนขับและโดรน
* มิก สแคท

### ข้อตกลงในการตั้งชื่อ
ส่วนใหญ่แล้วมิกจะเป็นชื่อของเครื่องบินขับไล่ แต่ก็มีมิก-8 และมิก-110 ที่ไม่ใช่เครื่องบินขับไล่เช่นกัน มิก-105 สไปรัลถูกออกแบบมาเพื่อเป็นเครื่องบินสกัดกั้นทางวงโคจรเพื่อแข่งกับเอ็กซ์-20 ไดน่า-ซอร์ของสหรัฐฯ

นาโต้ใช้ชื่อเล่น **F** เพื่อแทนเครื่องบินขับไล่ ออกเสียงหนึ่งพยางค์เพื่อหมายถึงเครื่องบินลูกสูบและสองพยางค์เพื่อหมายถึงเครื่องบินไอพ่น

## แหล่งข้อมูลอื่น
**หมายเหตุ** เว็บไซต์ต่อไปนี้มีรายละเอียดเป็นภาษาอังกฤษ
* เว็บไซต์อย่างเป็นทางการของบริษัทผู้สืบทอดสำนักงาน MiG หรือ OKB 
* เว็บไซต์การอากาศยานของประเทศรัสเซีย  (หน้าภาษาอังกฤษ)

## อ้างอิง

หมวดหมู่:มิโคยัน
หมวดหมู่:บริษัทของรัสเซีย
หมวดหมู่:ผู้ผลิตเครื่องบิน
หมวดหมู่:บริษัทที่ก่อตั้งในปี พ.ศ. 2482
ขุนศึกสะท้านปฐพี

**ขุนศึกสะท้านปฐพี** เป็นนิยายกำลังภายใน แต่งโดยหวง อี้ ฉบับภาษาไทยแปลโดย น.นพรัตน์ จัดพิมพ์โดยสำนักพิมพ์สยามอินเตอร์บุ๊คส์ ความยาว 1 เล่ม อีกสำนวนแปลโดย ว.ณ เมืองลุง ใช้ชื่อว่า **ศึกเลียดก๊ก** มีความยาว 3 เล่ม

## เนื้อเรื่อง
เนื้อเรื่องเกิดในสมัยเลียดก๊ก (ยุคที่ประเทศจีนแบ่งเป็นก๊กต่าง ๆ มากมาย กินเวลาหลายร้อยปี ก่อนที่จิ๋นซีฮ่องเต้จะรวมประเทศเป็นปึกแผ่นได้) ตัวเอกที่เป็นคุณชายที่เก่งกาจวรยุทธแต่ไม่เคยออกรบร่วมกับบิดา และ พี่ ๆ เลย ต่อมาครอบครัว พ่อแม่พี่น้องและญาติมิตร ถูกเสนาบดีใหญ่ของฮ่องเต้ปัจจุบัน ฆ่าล้างตระกูล จึงต้องระเห็จไปอาศัยอยู่ที่รัฐอื่น และมีโอกาสสวมรอยเป็นซุนหวู่ ยอดนักวางแผนการรบชื่อดังที่บังเอิญเสียชีวิตต่อหน้าต่อตา

หมวดหมู่:บันเทิงคดีกำลังภายใน
หมวดหมู่:งานเขียนของหวงอี้
30 กรกฎาคม

วันที่ 30 **กรกฎาคม** เป็นวันที่ 211 ของปี (วันที่ 212 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 154 วันในปีนั้น

## เหตุการณ์
* พ.ศ. 2368 (ค.ศ. 1825) - ผู้บัญชาการเรือรบอังกฤษค้นพบเกาะมัลเดน (ปัจจุบันเป็นหนึ่งในหมู่เกาะไลน์ของประเทศคิริบาส)
* พ.ศ. 2488 (ค.ศ. 1945)
** สงครามโลกครั้งที่สอง: เรือดำน้ำญี่ปุ่นยิงตอร์ปิโด 2 ลูก ถล่ม *[[เรือรบอินเดียแนโพลิส]]* ของสหรัฐ ขณะมุ่งหน้าไปยังฟิลิปปินส์ ทำให้ลูกเรือ 883 คน เสียชีวิต เป็นการสูญเสียลูกเรือคราวเดียวกันครั้งใหญ่ที่สุดในประวัติศาสตร์ของกองทัพเรือสหรัฐ
* พ.ศ. 2509 (ค.ศ. 1966) - อังกฤษชนะเลิศการแข่งขันฟุตบอลโลก ด้วยการเอาชนะเยอรมนี 4-2 ประตู

## วันเกิด
* พ.ศ. 2415 (ค.ศ. 1872) - เจ้าหญิงคลิเมนไทน์แห่งเบลเยียม (ถึงแก่กรรม 8 มีนาคม พ.ศ. 2498)
* พ.ศ. 2417 (ค.ศ. 1874) - บิลลี เมเรดิท นักฟุตบอลชาวเวลส์ (ถึงแก่กรรม 19 เมษายน พ.ศ. 2501)
* พ.ศ. 2463 (ค.ศ. 1920) - เลดีเบียร์กิด กินเนสส์ (ถึงแก่กรรม 8 มีนาคม พ.ศ. 2538)
* พ.ศ. 2475 (ค.ศ. 1932) - ปรียา เกษมสันต์ ณ อยุธยา เภสัชกรชาวไทย
* พ.ศ. 2490 (ค.ศ. 1947) - 
** อาร์โนลด์ ชวาร์เซเน็กเกอร์ นักแสดง และผู้ว่าการคนที่ 38 ของรัฐแคลิฟอร์เนีย
** เรียวเฮ ไซงัง นักวาดการ์ตูนชาวญี่ปุ่น
* พ.ศ. 2499 (ค.ศ. 1956) - นวลปรางค์ ตรีชิต นางแบบ/นักแสดงชาวไทย
* พ.ศ. 2507 (ค.ศ. 1964) - เยือร์เกิน คลินส์มัน อดีตนักฟุตบอลชาวเยอรมัน
* พ.ศ. 2513 (ค.ศ. 1970) - คริสโตเฟอร์ โนแลน ผู้กำกับภาพยนตร์ชาวอังกฤษ-อเมริกัน
* พ.ศ. 2517 (ค.ศ. 1974) - 
**ฮิลารี สแวงก์ นักแสดงรางวัลออสการ์
** เบญทราย หุ่นน้อย นักร้อง, นักแสดง และพิธีกรชาวไทย
* พ.ศ. 2518 (ค.ศ. 1975) - เจ้าหญิงยัสมิน บินต์ อาซิม
* พ.ศ. 2520 (ค.ศ. 1977) - สรวงสุดา ลาวัณย์ประเสริฐ นักแสดงชาวไทย
* พ.ศ. 2523 (ค.ศ. 1980) - แสนชัย นักมวยไทย
* พ.ศ. 2524 (ค.ศ. 1981) - โฮป โซโล ผู้รักษาประตูฟุตบอลชาวอเมริกัน
* พ.ศ. 2525 (ค.ศ. 1982) - 
** มาร์ติน สตาร์ นักแสดงและนักแสดงตลกชาวอเมริกัน
** อันโตลิน อัลการัซ นักฟุตบอลชาวปารากวัย
* พ.ศ. 2528 (ค.ศ. 1985) - ปุณยาพร พูลพิพัฒน์ นักแสดงชาวไทย
* พ.ศ. 2529 (ค.ศ. 1986) - 
** พิก้า อัมพิก้า นักแสดงชาวไทย
** สมปอง สอเหลบ นักฟุตบอลชาวไทย
* พ.ศ. 2530 (ค.ศ. 1987) - 
** เดสมอนด์ เชม นักแสดงชาวออสเตรเลีย
** สุษิรา แน่นหนา นักแสดง, พิธีกร และนางแบบชาวไทย
* พ.ศ. 2533 (ค.ศ. 1990) - คอร์รี เอฟวันส์ นักฟุตบอลชาวไอร์แลนด์เหนือ
* พ.ศ. 2535 (ค.ศ. 1992) - เควิน ฟ็อลลันท์ นักฟุตบอลชาวเยอรมัน
* พ.ศ. 2536 (ค.ศ. 1993) - อังแดร โกมึช นักฟุตบอลอาชีพชาวโปรตุเกส
* พ.ศ. 2538 (ค.ศ. 1995) - อีร์บิง โลซาโน นักฟุตบอลชาวเม็กซิโก 
*พ.ศ. 2542 (ค.ศ. 1999) - แอนชิลี สก็อต-เคมมิส miss universe thailand 2021
*
* พ.ศ. 2543 (ค.ศ. 2000) - พลอยชมพู นักร้องและนักแสดงชาวไทย-เยอรมัน

## วันถึงแก่กรรม
* พ.ศ. 2455 (ค.ศ. 1912) - จักรพรรดิเมจิ จักรพรรดิญี่ปุ่น (พระราชสมภพ 3 พฤศจิกายน พ.ศ. 2395)
* พ.ศ. 2461 (ค.ศ. 1918) - จอยซ์ คิลเมอร์ นักเขียน/นักประพันธ์ (เกิด 6 ธันวาคม พ.ศ. 2429)
*พ.ศ. 2473 (ค.ศ. 1930) - พระองค์เจ้าสุวพักตร์วิไลยพรรณ (ประสูติ 2 พฤษภาคม พ.ศ. 2416)
*พ.ศ. 2563 (ค.ศ. 1923) - หลี่ เติงฮุย อดีตประธานาธิบดีแห่งสาธารณรัฐจีน (เกิด 15 มกราคม พ.ศ. 2466)

## วันสำคัญและวันหยุดเทศกาล
*พ.ศ. 2539 (ค.ศ. 1996) - วันอาสาฬหบูชา
*พ.ศ. 2550, พ.ศ. 2569 (ค.ศ. 2007, ค.ศ. 2026) - วันเข้าพรรษา
*วานูอาตู - วันประกาศเอกราช

## แหล่งข้อมูลอื่น
* BBC: On This Day
* Today in History: July 30 

กรกฎาคม 30
หมวดหมู่:กรกฎาคม
หมวดหมู่:ทะเบียนสมรส
หมวดหมู่:แต่งงาน
ผ้าไทย

**ผ้าไทย** คือผ้าทอมือที่มีการผลิตในประเทศไทย โดยมีเอกลักษณ์เฉพาะในแต่ละท้องถิ่น ประวัติผ้าไทยไม่ปรากฏในหลักฐานทางประวัติศาสตร์มากนัก เนื่องจากมีการให้ความสำคัญในด้านอื่น ๆ มากกว่า แต่เราพอจะสืบหาประวัติของผ้าไทยในสมัยก่อนได้บ้างจากวรรณคดี จิตรกรรมฝาผนัง และมรดกศิลปะที่คงเหลืออยู่ในบางท้องถิ่น

## ภาคกลาง
ในภาคกลาง ไม่ปรากฏร่องรอยที่ชัดเจนของกลุ่มช่างทอผ้าในอดีต แม้จะมีการปลูกฝ้ายกันมากก็ตาม ในภายหลังมีการอพยพชาวบ้านจากหัวเมืองล้านนา จากฝั่งลาวลงมา
* ชาวลาวเวียง แถบอุทัยธานีและชัยนาท นิยมทอผ้าจกไหม
* ชาวไทยยวน แถบสระบุรีและราชบุรี ทอผ้าซิ่น มัดก่าน ตีนจก และยกมุก
* ชาวไทยพวน แถบลพบุรี นิยมทอผ้ามัดหมี่
* ชาวไทยดำ แถบเพชรบุรี นิยมทอผ้าพื้น หรือผ้าซิ่นลายแตงโม
* ชาวกรุงเทพมหานครนั้น ยังมีชาวมุสลิม ที่เรียกว่าแขกจาม ทอผ้าไหม จนถึงทุกวันนี้

## ภาคใต้

ในภาคใต้ ลักษณะเป็นผ้ายก แบบหลายตะกอ เช่น ผ้ายกเมืองนคร ผ้าเกาะยอ และผ้าพุมเรียง ลักษณะลวดลายมีทั้งเป็นลายดอกเล็ก ๆ พรมไปทั้งผืน หรือยกลายเน้นเชิง เดิมนั้นเข้าใจว่าเป็นผ้าไหมเป็นส่วนมาก มีหลักฐานการส่งผ้าจากภาคใต้มายังพระราชสำนักในกรุงเทพฯ เมื่อต้นสมัยรัตนโกสินทร์ ทั้งจากเมืองนครศรีธรรมราช และจากหัวเมืองทางใต้อื่น ๆ เช่น ปัตตานี เป็นต้น จึงเชื่อกันว่า ผ้ายกของภาคใต้นั้นน่าจะได้รับอิทธิพลจากแถบมลายู ปัจจุบัน ยังคงเหลือผ้ายกของชาวพุมเรียง อ.ไชยา จ.สุราษฎร์ธานี ซึ่งเป็นหมู่บ้านชาวมุสลิมเพียงแห่งเดียวในภาคใต้ที่ยังทอผ้าไหม

## ภาคเหนือ
thumb|ผ้าซิ่นตีนจกอำเภอแม่แจ่ม
ในภาคเหนือ ผ้าโบราณของภาคเหนือมีความโดดเด่นที่ผ้าของเจ้านายล้านนา ที่นิยมใช้ผ้ายกดอก ทอด้วยไหมเงินไหมทอง นอกจากนี้วัฒนธรรมผ้าที่หลากหลายโดยทั่วไป เพราะเป็นถิ่นเดิมของชาวไทยวน ที่มีชื่อเสียงด้านผ้าซิ่นตีนจก เช่น อำเภอแม่แจ่ม เชียงใหม่ อำเภอลอง แพร่ อำเภอลับแล อุตรดิตถ์ ชาวไทพวนบ้านหาดเสี้ยวสุโขทัยโดดเด่นทางด้านผ้าเข็นและผ้ามุกต่อตีนจก ชาวไทยลื้อมีวัฒนธรรมการทอผ้าที่โดดเด่นโดยเฉพาะผ้าลายน้ำไหล พบได้ในแถบจังหวัดพะเยา เชียงราย และน่าน ในภายหลัง  ผ้าฝ้ายของป่าซางยังมีชื่อเสียงโดดเด่นมาช้านาน

ในภาคเหนือยังมีผ้าชาวเขาจากหลายเผ่า เช่น กะเหรี่ยง (ปกะญอ, ปกากญอ, ยาง) แม้ว (ม้ง), เย้า (เมี่ยน), อีก้อ (อาข่า), ลีซอ (ลีซู), ปะหล่อง เป็นต้น ซึ่งมีเอกลักษณ์เฉพาะตัว ทั้งเทคนิคการทอ วัสดุ และลวดลาย

## ปูชนียบุคคลผู้พัฒนาวงการผ้าไทย
* พระบาทสมเด็จพระจุลจอมเกล้าเจ้าอยู่หัว
* สมเด็จพระศรีสวรินทิราบรมราชเทวี พระพันวัสสาอัยยิกาเจ้า
* พระราชชายา เจ้าดารารัศมี
* สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
* จิม ทอมป์สัน
* แสงดา บัณสิทธิ์ 
* สาธร โสรัจประสพสันติ
* อุดม สมพร
* เผ่าทอง ทองเจือ

## แหล่งข้อมูลอื่น
* พิพิธภัณฑ์ผ้า มหาวิทยาลัยนเรศวร 
* สารานุกรมไทยสำหรับเยาวชนฯ เล่ม 15 
* ผลิตภัณฑ์จากผ้าไทยประยุกต์
2 สิงหาคม

วันที่ **2 สิงหาคม** เป็นวันที่ 214 ของปี (วันที่ 215 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 151 วันในปีนั้น

## เหตุการณ์
* พ.ศ. 2413 (ค.ศ. 1870) - ทาวเวอร์ซับเวย์ รถไฟใต้ดินสายแรกของโลก เปิดใช้งานในลอนดอน
* พ.ศ. 2419 (ค.ศ. 1876) - กรมหมื่นพิชิตปรีชากรเสด็จไปทำบัญชีคนลาวพวนที่อพยพมาจากเมืองเหนือในสงครามปราบฮ่อครั้งที่ 1 ซึ่งตั้งถิ่นฐานที่ จ.สิงห์บุรี
* พ.ศ. 2477 (ค.ศ. 1934) - อดอล์ฟ ฮิตเลอร์ ขึ้นเป็นผู้นำนาซีเยอรมนี
* พ.ศ. 2507 (ค.ศ. 1964) - เวียดนามเหนือยิงตอร์ปิโดใส่เรือพิฆาตของสหรัฐ ในอุบัติการณ์อ่าวตังเกี๋ย
* พ.ศ. 2533 (ค.ศ. 1990) - อิรักรุกรานคูเวต เป็นจุดเริ่มต้นของสงครามอ่าวเปอร์เซีย
* พ.ศ. 2552 (ค.ศ. 2009) - สนามฟุตบอลเอสตาดีกูร์เนยา-เอลปรัต เปิดใช้งานเป็นครั้งแรก

## วันเกิด
* พ.ศ. 2475 (ค.ศ. 1932) - ปีเตอร์ โอ ทูล นักแสดงชาวไอร์แลนด์ (ถึงแก่กรรม 14 ธันวาคม พ.ศ. 2556)
* พ.ศ. 2504 (ค.ศ. 1961) - ซูงาโอะ คัมเบะ อดีตนักฟุตบอลและผู้จัดการทีมฟุตบอลชาวญี่ปุ่น
* พ.ศ. 2505 (ค.ศ. 1962) - ชลวิทย์ สุขอุดม นักแสดงและนายแบบชาวไทย
* พ.ศ. 2507 (ค.ศ. 1964) - แมรี-หลุยส์ ปาร์กเกอร์ นักแสดงหญิงชาวอเมริกัน
*พ.ศ. 2516 (ค.ศ. 1973) - ปราบดา หยุ่น นักเขียนชาวไทย
* พ.ศ. 2519 (ค.ศ. 1976) - 
** แซม เวิร์ธธิงตัน นักแสดงชายชาวออสเตรเลีย
** พริทาม ซิงห์ นักการเมืองและนักกฎหมายชาวสิงคโปร์
* พ.ศ. 2520 (ค.ศ. 1977) - เอ็ดเวิร์ด เฟอร์ลอง นักแสดงชาวอเมริกัน
* พ.ศ. 2521 (ค.ศ. 1978) - มิเชล ลี นักแสดงชาวอเมริกัน
* พ.ศ. 2525 (ค.ศ. 1982) - ซาโตชิ นากาโนะ นักฟุตบอลสัญชาติญี่ปุ่น
* พ.ศ. 2527 (ค.ศ. 1984) - จัมเปาโล ปัซซีนี นักฟุตบอลชาวอิตาลี
* พ.ศ. 2529 (ค.ศ. 1986) - 
** กรวิทย์ นามวิเศษ นักฟุตบอลอาชีพชาวไทย
** ยูกิ บัมบะ นักฟุตบอลชาวญี่ปุ่น
* พ.ศ. 2532 (ค.ศ. 1989) - นาแซร์ ชาดลี นักฟุตบอลชาวเบลเยียม
* พ.ศ. 2535 (ค.ศ. 1992) - ปรียากานต์ ใจกันทะ นักแสดงหญิงชาวไทย
* พ.ศ. 2537 (ค.ศ. 1994) - แองกัส อิมรี  นักแสดงชายชาวสหราชอาณาจักร
* พ.ศ. 2539 (ค.ศ. 1996) - เฌอตินท์นารา พงศ์พีรเดช นักแสดงหญิงชาวไทย
* พ.ศ. 2540 (ค.ศ. 1997) - ออสติน เทียรี นักมวยปล้ำอาชีพชาวอเมริกัน
* พ.ศ. 2541 (ค.ศ. 1998) - จิอาร์นนี เรจินี-โมรัน นักยิมนาสติกชาวอังกฤษ
*พ.ศ. 2542 (ค.ศ. 1999) - มาร์ก ลี นักร้องชาวเกาหลี

## วันถึงแก่กรรม
* พ.ศ. 2464 (ค.ศ. 1921) - สมเด็จพระมหาสมณเจ้า กรมพระยาวชิรญาณวโรรส (ประสูติ 12 เมษายน พ.ศ. 2403)
*พ.ศ. 2465 (ค.ศ. 1922) - อเล็กซานเดอร์ เกรแฮม เบลล์ นักประดิษฐ์ชาวสกอต (เกิด 3 มีนาคม พ.ศ. 2390)
* พ.ศ. 2466 (ค.ศ. 1923) - วาร์เรน จี. ฮาร์ดิง ประธานาธิบดีสหรัฐอเมริกาคนที่ 29 (เกิด 2 พฤศจิกายน พ.ศ. 2408)
* พ.ศ. 2542 (ค.ศ. 1999) - สุนทร คงสมพงษ์ อดีตหัวหน้าคณะรักษาความสงบเรียบร้อยแห่งชาติ (เกิด 1 สิงหาคม พ.ศ. 2474)

## วันสำคัญและวันหยุดเทศกาล
* พ.ศ. 2555 (ค.ศ. 2012) - วันอาสาฬหบูชา
* วันที่ 2 สิงหาของทุกปีเป็นวันหมูโลก
* พ.ศ. 2566 (ค.ศ. 2023) - วันเข้าพรรษา

## แหล่งข้อมูลอื่น
* BBC: On This Day
* Today in History: August 2 

สิงหาคม 02
หมวดหมู่:สิงหาคม
ปลาดุกอุย

**ปลาดุกอุย** หรือ **ปลาดุกนา** หรือ **ปลาอั้วะชื้อ(劃鼠)** ในภาษาแต้จิ๋ว ( 大頭鬍鯰; อังกฤษ: Broadhead catfish, Günther's walking catfish; ชื่อวิทยาศาสตร์: *Clarias macrocephalus*) เป็นปลาน้ำจืดในวงศ์  Clariidae มีกระดูกท้ายทอยยื่นแหลมออกไปลักษณะคล้ายรูปสามเหลี่ยม ลำตัวสั้นป้อมกว่าปลาดุกด้าน (*C. batrachus*) ซึ่งอยู่ในสกุลเดียวกัน  ลำตัวมีสีดำปนเหลือง มีจุดขาวเล็ก ๆ เรียงเป็นแถวขวางลำตัวหลายแถว มีครีบหลังสูงกว่าปลาทั่วไปมาก สามารถเคลื่อนที่บนบกได้เป็นระยะทางสั้น ๆ โดยใช้ครีบช่วย พบได้ในพื้นที่แถบประเทศไทยไปจนถึงเวียดนาม และมีการนำไปเลี้ยงในประเทศจีน, มาเลเซีย, เกาะกวม และฟิลิปปินส์
thumb|left|ปลาดุกอุยย่าง
บางครั้งมีความเข้าใจผิดกันว่าปลาดุกอุยคือปลาดุกด้านตัวเมีย แต่ที่จริงเป็นปลาคนละชนิดกัน ปลาดุกอุยเป็นที่นิยมของผู้บริโภคชาวไทยและชาวลาวมากกว่าปลาดุกด้าน  เนื่องจากเนื้อมีรสชาติมัน อร่อย มีราคาที่สูงกว่าปลาดุกด้าน จึงได้มีการเพาะเลี้ยงและผสมเทียมในบ่อ แต่ปัจจุบันได้นำมาผสมกับปลาดุกเทศ (*C. gariepinus*)
เป็นปลาลูกผสม เรียกว่า "ปลาดุกบิ๊กอุย" ทำให้โตเร็วและเลี้ยงง่ายกว่าปลาดุกอุยแท้ ๆ  ซึ่งได้มีการเพาะเลี้ยงอย่างแพร่หลาย

ในภาษาใต้ เรียกปลาดุกอุยว่า "ปลาดุกเนื้ออ่อน"  

## ดูเพิ่ม
* ปลาดุกด้าน

## อ้างอิง

## แหล่งข้อมูลอื่น
* ''Clarias macrocephalus'', Fishbase.org

หมวดหมู่:ปลาดุก
ดุกอุย
ดุกอุย
ดุกอุย
หมวดหมู่:ปลาที่พบในนาข้าวและท้องร่องสวน
ปลาดุกด้าน

**ปลาดุกด้าน** () เป็นปลาน้ำจืดในวงศ์ปลาดุก (Clariidae) มีรูปร่างค่อนข้างยาวเรียว ส่วนหางค่อนข้างแบน มีสีเทาปนดำ ส่วนท้องมีสีขาว สามารถเคลื่อนที่บนบกได้เป็นระยะทางสั้น ๆ โดยใช้ครีบ เรียกว่า "ปลาแถก" ขนาดเมื่อโตเต็มที่ประมาณ 50 เซนติเมตร

พบได้ในพื้นที่ลุ่มน้ำโขง, ลุ่มน้ำเจ้าพระยา, คาบสมุทรมลายู, เกาะสุมาตรา, เกาะชวา, เกาะบอร์เนียว, ฟิลิปปินส์ และมีรายงานว่าพบในศรีลังกา, บังกลาเทศ, อินเดีย และพม่า

ถูกควบคุมการซื้อขายในประเทศเยอรมนี และมีรายงานจากบางประเทศว่าส่งผลกระทบต่อระบบนิเวศหลังจากนำเข้าไป เนื่องจากเป็นเอเลี่ยนสปีชีส์ ปลาดุกด้านเป็นปลาที่ใช้เป็นอาหารชนิดสำคัญชนิดหนึ่ง และปลาสีเผือกหรือสีที่แปลกไปจากปกติ ยังถูกเลี้ยงเป็นปลาสวยงามอีกด้วย

ในประเทศไทย ปลาดุกด้านถือเป็นปลาน้ำจืดเศรษฐกิจที่สำคัญอีกชนิดหนึ่ง ถูกนำมาปรุงเป็นอาหารต่าง ๆ เช่น ปลาดุกย่าง, ปลาดุกฟู หรือปลาหยอง เป็นต้น

## รูปภาพ

ภาพ:Clarias batrachus Aquarium tropical du Palais de la Porte Dorée 10 04 2016 2.jpg|ปลาที่มีสีสันแปลกตาออกไป นิยมเลี้ยงเป็นปลาสวยงาม
file:Pla duk phat phet.jpg|ปลาดุกผัดเผ็ด
ภาพ:Yum pladook foo.jpg|ยำปลาดุกฟู
ภาพ:Thai dried fish58.jpg|ปลาดุกแห้ง
ภาพ:Stamp of Clarias batrachus.jpg|ในดวงตราไปรษณียากรของอินโดนีเซีย


## ดูเพิ่ม
* ปลาดุกอุย
## อ้างอิง

## แหล่งข้อมูลอื่น

* ''Clarias batrachus'', Fishbase.org
ดุกด้าน
หมวดหมู่:ปลาดุก
ดุกด้าน
ดุกด้าน
ดุกด้าน
หมวดหมู่:ปลาที่พบในประเทศอินเดีย
หมวดหมู่:ปลาที่พบในนาข้าวและท้องร่องสวน
ปริศนายมทูต

**ปริศนายมทูต** () () เป็นการ์ตูนรวมเรื่องสั้นที่เขียนโดย ฮิโรฮิโกะ อาราคิ ผู้เขียน โจโจ้ ล่าข้ามศตวรรษ จัดพิมพ์โดยเนชั่น เอ็ดดูเทนเมนท์ 

ปริศนายมทูตเป็นการรวบรวมเรื่องสั้นที่ออกแนวแฟนตาซีปนความจริงนิด ๆ ตามสไตลล์พิลึกพิลั่นแต่เด็ดขาดชวนติดตามของ ฮิโรฮิโกะ อาราคิ ปิดท้ายด้วยความเห็นส่วนตัวของผู้เขียนที่มีต่องานชิ้นต่าง ๆ ของตัวเอง

## เนื้อเรื่อง
ในปริศนายมทูตประกอบด้วยเรื่องสั้น 5 เรื่อง 7 ตอน ดังนี้ :
### แหกคุกแดนประหาร (Under Excution, Under Jailbreak)
เรื่องราวของนักโทษหนุ่มผู้ถูกตัดสินประหารชีวิต เขาถูกนำตัวไปขังไว้ในห้องขังประหลาดที่ชวนสยอง
### ดอลซี่ ไดฮาร์ดเดอะแคท (Dolce and His Master)
เมื่อชายหนุ่มติดอยู่ในเรือสำราญที่อับปางลงกลางทะเลกับแมวสุดที่รักที่ชื่อดอลซี่ เขาจะทำยังไงให้มีชีวิตรอดไปได้ และที่สำคัญ ดอลซี่จะทำยังไงให้ตัวมันเองรอดไปได้ (เรื่องนี้ประกอบไปด้วย 2 ตอน)
### คิชิเบะ โรฮัง ไม่เคลื่อนไหว เอพิโซด 16 - ห้องสารภาพบาป (Thus Spoke Kishibe Rohan. Episode 16 - At a Confessional)
บันทึกเรื่องราวที่นักเขียนการ์ตูนชาวญี่ปุ่น คิชิเบะ โรฮัง ได้ประสบพบเจอมา เมื่อการเดินทางเพื่อเก็บข้อมูลนำไปสู่การแอบฟังเรื่องราวจากห้องสารภาพบาปแห่งหนึ่งในอิตาลี ทำให้เขาได้รับรู้เรื่องราวน่าสะพรึงกลัวที่ไม่คิดว่ามันจะเกิดขึ้นจริงๆ
### ปริศนายมทูต (Deadman's Question) ตอนที่ 1 และ 2
เรื่องราวของคิระ โยชิคาเงะ ที่จำไม่ได้เสียแล้วว่าทำไมตัวเองถึงตาย แต่ชีวิตหลังความตายก็ไม่ได้แย่นักตราบที่ยังมีงานให้ทำอยู่อย่างนี้ นั่นคืองานตามเก็บผู้ที่ถึงฆาตตามคำมอบหมายจากแม่ชีลึกลับรูปหนึ่ง กระทั่งถึงคำมอบหมายล่าสุดที่เกิดเรื่องไม่คาดฝันขึ้นขณะปฏิบัติงาน

## ตัวละคร
คิชิเบะ โรงฮัง,
คิระ โยชิคาเงะ

## รายชื่อตอน

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
บีเยินส์จาเนอ บีเยินซ็อน

**บีเยินส์จาเนอ มัตตีนียึส บีเยินซ็อน** (; 8 ธันวาคม พ.ศ. 2375 – 26 เมษายน พ.ศ. 2453) ชาวนอร์เวย์ เป็นทั้งกวี นักเขียนบทละคร นวนิยาย นักหนังสือพิมพ์ บรรณาธิการ ผู้กำกับการแสดงละคร และบุคคลที่มีชื่อเสียงโดดเด่นที่สุดคนหนึ่งในยุคนั้นของนอร์เวย์ โดยเป็นที่รู้จักในฐานะหนึ่งในสี่ของผู้ยิ่งใหญ่แห่งวรรณกรรมนอร์เวย์ยุคนั้น อีกสามคนคือ เฮ็นริก อิปเซิน (Henrik Ibsen) อาเล็กซันเดอร์ เช็ลลัน (Alexander Kielland) และยูนัส ลี (Jonas Lie) บทกวีของเขาชื่อ Ja, vi elsker dette landet (ใช่แล้ว เรารักแผ่นดินนี้) ยังถูกนำไปแต่งเป็นเพลงชาติของนอร์เวย์ด้วย บีเยินซ็อนได้รับรางวัลโนเบลสาขาวรรณกรรม ประจำปี พ.ศ. 2446 (ค.ศ. 1903)

บีเยินซ็อนเกิดทางตอนเหนือของประเทศนอร์เวย์ บิดาเป็นบาทหลวงลูเทอรัน มารดาเป็นบุตรสาวพ่อค้า เขาผละจากมหาวิทยาลัยเมื่ออายุได้ 20 ปี เพื่อมุ่งหน้าทำงานทางด้านวัฒนธรรม โดยเริ่มจากการเป็นนักวิจารณ์ละครเวทีเมื่ออายุได้ 26 ปีเขาแต่งงานกับนักแสดง มีลูกสองคน   ชีวิตการเขียนนวนิยายของเขามีอยู่สองช่วง งานช่วงแรกสมัยอายุยี่สิบตอนปลาย เป็นเรื่องของชีวิตชาวไร่ในชนบท ส่วนนวนิยายที่เขียนในวัยห้าสิบขึ้นไป กล่าวถึงประเด็นทางสังคมและการเมืองมากขึ้น ในยุครุ่งเรือง เขาเขียนบทละคร บทกวี และบทความไว้จำนวนหนึ่ง ขณะเดียวกันก็เข้าไปเกี่ยวพันกับการต่อสู้ทางวัฒนธรรมและการเมือง อันทำให้เขาต้องถูกเนรเทศกลาย ๆ ซ้ำซ้อนหลายคราว ในทางการเมือง เขาเปลี่ยนจากแนวคิดชาตินิยมจัดมายึดหลักสังคมนิยม โดยทำงานด้านการสร้างความสงบและความเข้าใจระหว่างประเทศ บีเยินซ็อนต่างจากอิปเซินผู้เป็นสหาย เพราะเขาได้รับรางวัลโนเบลในปี พ.ศ. 2446 ทว่าชนรุ่นหลังกลับไม่คิดเช่นนั้น ในช่วงท้ายของชีวิตบีเยินซ็อนเป็นอัมพาตครึ่งตัว และถึงแก่กรรมเมื่อวันที่ 26 เมษายน พ.ศ. 2453 ที่กรุงปารีส ประเทศฝรั่งเศส ขณะอายุ 78 ปี

**คำคม** - Every joy you have you pay for with sorrow. (ทุกความสุขสันต์ ต้องชดใช้ด้วยความเศร้าโศก)

## ดูเพิ่ม
* รายชื่อผู้ได้รับรางวัลโนเบลสาขาวรรณกรรม

## แหล่งข้อมูลอื่น
* ประวัติในเว็บไซต์ของประทรวงต่างประเทศนอร์เวย์  (ภาษาอังกฤษ)

### ผลงานที่แปลเป็นภาษาไทย
*  ทางรถไฟและสุสาน (The railroad and the churchyard)  ความขัดแย้งระหว่างสาธารณประโยชน์กับความทะเยอทะยานส่วนตัว และอันตรายของการที่ผู้นำมุ่งพัฒนาอย่างไร้หลักการ โดยไม่คำนึงถึงสิ่งใด และพุ่งเป้าไปที่การยกฐานะอิทธิพลของตนเป็นใหญ่
*  บิดา (The father)   หัวอกผู้เป็นพ่อ

บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์

หมวดหมู่:นักเขียนชาวนอร์เวย์
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:บุคคลจากเทศมณฑลอินลันเนอ
หมวดหมู่:ชาวนอร์เวย์ผู้ได้รับรางวัลโนเบล
คลอรีน

**คลอรีน** () (จากภาษากรีก*oros* แปลว่าสี "เขียวอ่อน") เป็นธาตุเคมีที่มีเลขอะตอม 17 และสัญลักษณ์ **Cl** เป็นแฮโลเจน พบในตารางธาตุ ในกลุ่ม 17 เป็นส่วนของเกลือทะเลและสารประกอบอื่น ๆ ปรากฏมากในธรรมชาติ และจำเป็นต่อสิ่งมีชีวิตส่วนใหญ่ รวมถึงมนุษย์ด้วย ในรูปของก๊าซ คลอรีนมีสีเขียวอมเหลือง มีน้ำหนักมากกว่าอากาศ 2.5 เท่า มีกลิ่นเหม็นอย่างรุนแรง และเป็นพิษอย่างร้ายแรง เป็นตัวออกซิไดซ์ ฟอกขาว และฆ่าเชื้อได้เป็นอย่างดี

## การใช้ประโยชน์
คลอรีนมีประโยชน์ดังนี้
* ใช้ฆ่าเชื้อ แบคทีเรีย และจุลินทรีย์ใน น้ำดื่ม และน้ำในสระว่ายน้ำ
* ใช้ในอุตสาหกรรมผลิต กระดาษ ทำยาฆ่าเชื้อจุลินทรีย์ ทำสีผสมอาหาร ยาฆ่าแมลง สี ผลิตภัณฑ์ปิโตรเลียม พลาสติก เวชภัณฑ์ อุตสาหกรรมเท็กไทล์ ฯลฯ
* ในทาง อินทรีย์เคมี ใช้ธาตุนี้ทำปฏิกิริยาออกซิเดชันและทำปฏิกิริยาแทนที่ เพราะคลอรีนมีคุณสมบัติเคมีที่ต้องการใน สารประกอบอินทรีย์ เมื่อเข้าไปแทนที่ ไฮโดรเจน (ในการผลิต ยางสังเคราะห์)
* ใช้ในการผลิตคลอเรต (chlorates) เช่น คลอโรฟอร์ม (chloroform) คาร์บอนเตตระคลอไรด์ (carbon tetrachloride) และใชในการสกัด โบรมีน

## แหล่งที่พบและการผลิต
ในธรรมชาติคลอรีนอยู่ในรูปของ คลอไรด์ไอออน (chloride ion) หรือเป็นรูปของ เกลือ ซึ่งละลายอยู่ในน้ำทะเลประมาณกันว่ามีอยู่ราว 1.9 % ของมวลน้ำทะเลใน มหาสมุทร ความเข้มข้นของ คลอไรด์ไอออน ที่มากกว่าในน้ำทะเลได้แก่น้ำใน ทะเลเดดซี (Dead Sea) และน้ำในเหมืองเกลือใต้ดิน คลอไรด์ไอออน ที่พบทั่วไปได้แก่
* *[[ฮาไลต์]]* (halite-โซเดียมคลอไรด์)
* *[[ไซลไวต์]]* (sylvite-โพแทสเซียมคลอไรด์)
* *[[คาร์นัลไลต์]]* (carnallite-โพแทสเซียม แมกนีเซียม คลอไรด์ เฮกซาไฮเดรต)

ในอุตสาหกรรมธาตุคลอรีนผลิตได้โดยปฏิกิริยา อิเล็กไลสิส (electrolysis) โซเดียมคลอไรด์ ที่ละลายในน้ำ กระบวนการนี้เรียกว่า กระบวนการคลอร์อัลคะไล ซึ่งนอกจากได้คลอรีนแล้วยังมีผลพลอยได้ ไฮโดรเจน และ โซเดียมไฮดรอกไซด์ ด้วย, ตาม สมการเคมี ข้างล่างนี้

: 2 NaCl + 2 H<sub>2</sub>O → Cl2 + H<sub>2</sub> + 2 NaOH

## สารประกอบคลอรีน
สารประกอบคลอรีนมีดังนี้
* คลอเรต  (Chlorate-ClO3−) ,
* คลอไรต์  (Chlorite-ClO2−) ,
* ไฮโปคลอไรต์  (HypochloriteClO−) ,
* เปอร์คลอเรต  (Perchlorate-ClO4−)
* คลอรามีน  (Chloramine-NH2Cl) ,
* คลอรีนไดออกไซด์  (Chlorine dioxide-ClO2) ,
* กรดคลอริก  (Chloric acid-HClO3) ,
* คลอรีนโมโนฟลูออไรด์  (Chlorine monofluoride-ClF) ,
* คลอรีนไตรฟลูออไรด์  (Chlorine trifluoride-ClF3) ,
* คลอรีนเพนต้าฟลูออไรด์  (Chlorine pentafluoride-ClF5)
* ไดคลอรีนโมนอกไซด์  (Dichlorine monoxide-Cl2O) ,
* ไดคลอรีนเฮปตอกไซด์  (Dichlorine heptoxide-Cl2O7) ,
* กรดไฮโดรคลอริก  (hydrochloric acid-HCl) ,
* กรดเปอร์คลอริก  (Perchloric acid-HClO4) ,

## อ้างอิง

* Los Alamos National Laboratory - Chlorine 

## แหล่งข้อมูลอื่น

* WebElements.com - Chlorine
* Computational Chemistry Wiki 

หมวดหมู่:ตัวออกซิไดซ์
หมวดหมู่:ธาตุเคมี
หมวดหมู่:วัสดุศาสตร์
หมวดหมู่:อาชีวอนามัยและความปลอดภัย
เอ็ลฟรีเดอ เย็ลลีเน็ค

thumb|เอ็ลฟรีเดอ เย็ลลีเน็ค
**เอ็ลฟรีเดอ เย็ลลีเน็ค** (; 20 ตุลาคม พ.ศ. 2489 – ) นักเขียนชาวออสเตรีย ได้รับรางวัลโนเบลสาขาวรรณกรรมประจำปี พ.ศ. 2547

เย็ลลีเน็คเกิดเมื่อวันที่ 20 ตุลาคม พ.ศ. 2489 ในประเทศออสเตรีย บิดามีเชื้อสายเช็ก-ยิว มารดาเป็นชาวเวียนนา ในวัยเยาว์เธอได้รับการศึกษาด้านดนตรีหลายอย่าง เช่น เปียโน ออร์แกน รีคอร์เดอร์ เธอได้ศึกษาต่อด้านการเรียบเรียงเสียงประสานในสถาบัน Vienna Conservatory

หลังจบการศึกษาจาก Albertsgymnasium ในปี พ.ศ. 2507 เธอได้ศึกษาด้านประวัติศาสตร์ศิลปะและการละครที่มหาวิทยาลัยแห่งเวียนนา ขณะที่ยังคงศึกษาด้านดนตรี และสอบได้ประกาศนียบัตรนักออร์แกน เมื่อปี พ.ศ. 2514 จากสถาบัน Conservatory

เย็ลลีเน็คเริ่มต้นเขียนบทกวีตั้งแต่วัยเยาว์ และได้ตีพิมพ์รวมบทกวีชื่อ *Lisas Schatten* เมื่อปี พ.ศ. 2510 เมื่อได้ติดต่อกับขบวนการนักศึกษา งานเขียนของเธอจึงมีทิศทางในเชิงวิพากษ์วิจารณ์สังคม เช่น นวนิยายเสียดสีเมื่อปี พ.ศ. 2513 เรื่อง *wir sind lockvögel baby!* และ *Michael. Ein Jugendbuch für die Infantilgesellschaft* เมื่อปี พ.ศ. 2515 ผลงานส่วนใหญ่เขียนเป็นภาษาเยอรมัน

## ดูเพิ่ม
* รายชื่อผู้ได้รับรางวัลโนเบลสาขาวรรณกรรม

หมวดหมู่:นักเขียนชาวออสเตรีย
หมวดหมู่:นักเขียนบทละคร
หมวดหมู่:นักเขียนนวนิยายชาวออสเตรีย
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวออสเตรียผู้ได้รับรางวัลโนเบล
หมวดหมู่:ผู้หญิงผู้ได้รับรางวัลโนเบล
หมวดหมู่:บุคคลจากรัฐสตีเรีย
หมวดหมู่:ชาวออสเตรียเชื้อสายเช็ก
หมวดหมู่:ชาวออสเตรียเชื้อสายยิว
เจอร์เมเนียม

**เจอร์เมเนียม** () เป็นธาตุที่อยู่ระหว่างซิลิคอน (Si) และดีบุก (Sn) สัญลักษณ์คือ *Ge* ในกลุ่ม IVa ของตารางธาตุ เป็นพวกเมทัลลอยด์สีเทาเงิน มีคุณสมบัติก้ำกึ่งระหว่างโลหะและอโลหะ

## ประวัติการค้นพบ
แม้ว่าเจอร์เมเนียมเพิ่งถูกค้นพบ เมื่อปี ค.ศ. 1886 โดยเคลเมนส์ วิงเคลอร์ (Clemens Winkler) นักเคมีชาวเยอรมัน แต่ก็มีคุณสมบัติและตำแหน่งในระบบตารางธาตุตามการทำนายมาแล้ว ตั้งแต่ปี 1871 โดยนักเคมีชาวรัสเซียชื่อ ดมิตรี อิวานอวิช เมนเดลเลเยฟ (Dmitry Ivanovich Mendeleyev) ซึ่งเขาเรียกธาตุตามสมมุติฐานนี้ว่า "เอคาซิลิคอน" (ekasilicon)

## ประโยชน์
ธาตุเจอร์เมเนียมยังไม่มีความสำคัญในทางเศรษฐกิจจนกระทั่งหลัง ค.ศ. 1945 เมื่อมีการรับรู้ถึงคุณสมบัติที่เป็นสารกึ่งตัวนำของมัน ซึ่งมีคุณค่าสำคัญในงานอิเล็กทรอนิกส์ ปัจจุบันนี้มีการใช้สสารอื่น ๆ มากมายเพื่อผลิตสารกึ่งตัวนำ แต่เจอร์เมเนียมก็ยังคงมีความสำคัญเป็นอันดับต้น ๆ ในการผลิตทรานซิสเตอร์ และอุปกรณ์อื่น ๆ เช่น เรกติไฟเออร์ และเซลล์แสงอาทิตย์

หมวดหมู่:วัสดุกึ่งตัวนำ
หมวดหมู่:ธาตุเคมี
หมวดหมู่:วัสดุศาสตร์
แฮฟเนียม

**แฮฟเนียม** () เป็นธาตุโลหะกลุ่มโลหะทรานซิชัน ในตารางธาตุ คุณสมบัติทางเคมีคล้ายเซอร์โคเนียม เลขอะตอม 72 สัญลักษณ์คือ **Hf**

## ประวัติการค้นพบ
นักฟิสิกส์ชาวดัตช์ ชื่อ** เดิร์ค โคสเตอร์** (Dirk Coster) และนักเคมีชาวฮังการี-สวีดิช ชื่อ **จอร์จ ชาร์ลส์ เดอ เฮวีซี** (George Charles de Hevesy) ได้ค้นพบธาตุนี้ในปี ค.ศ. 1923 ในแร่เซอร์คอนจากประเทศนอร์เวย์และกรีนแลนด์ จากการวิเคราะห์สเปคตรัมของรังสีเอกซ์ และตั้งชื่อว่า **แฮฟเนียม ** (Hafnium) ตามชื่อเมืองโคเปนเฮเกนของประเทศเดนมาร์ก ซึ่งมีชื่อเป็นภาษาละตินใหม่ว่า ฮาฟเนีย (Hafnia) ซึ่งเป็นเมืองที่ค้นพบธาตุดังกล่าว

หมวดหมู่:เคมี
หมวดหมู่:ตารางธาตุ
หมวดหมู่:วัสดุศาสตร์
หมวดหมู่:ธาตุเคมี
เทโอดอร์ ม็อมเซิน

**คริสทีอัน มัททีอัส เทโอดอร์ ม็อมเซิน** (; 30 พฤศจิกายน ค.ศ. 1817 – 1 พฤศจิกายน ค.ศ. 1903) เป็นนักวิชาการคลาสสิก นักประวัติศาสตร์ นักกฎหมาย นักข่าว นักการเมือง นักโบราณคดีชาวเยอรมัน ถือกันว่าม็อมเซินเป็นนักวิชาการคลาสสิกที่ยิ่งใหญ่ที่สุดในคริสต์ศตวรรษที่ 19 ผลงานที่เกี่ยวกับประวัติศาสตร์โรมันยังคงมีความสำคัญในระดับพื้นฐานในการวิจัยจนแม้ในปัจจุบัน เขาได้รับรางวัลโนเบลสาขาวรรณกรรมใน ค.ศ. 1902

## ผลงานที่สำคัญ
*  (ประวัติศาสตร์ของโรม) งานชิ้นนี้ครอบคลุมประวัติศาสตร์ทั้งหมดของสาธารณรัฐโรมัน (มีแผนที่จะเขียนประวัติศาสตร์ของจักรวรรดิโรมันทั้งหมด แต่ก็ไม่ได้เขียน) ตีพิมพ์เป็น 3 เล่มจบ ระหว่าง ค.ศ. 1854–1856 เล่าถึงประวัติศาสตร์โรมัน จนถึงปลายสมัยสาธารณรัฐโรมัน และการปกครองของจูเลียส ซีซาร์ ซึ่งมอมเซนถือว่าเป็นรัฐบุรุษที่มีพรสวรรค์คนหนึ่ง

*  (รัฐธรรมนูญโรมัน) จัดพิมพ์เป็น 3 เล่ม และได้รับการยกย่องว่ามีความสำคัญอย่างยิ่งยวดสำหรับการวิจัยประวัติศาสตร์สมัยโบราณ ความจริงแล้วชาวโรมันไม่ได้บันทึกรัฐธรรมนูญเอาไว้เป็นลายลักษณ์อักษร แต่มอมเซนเป็นผู้รวบรวมเอาไว้แล้วเป็นครั้งแรก ตีพิมพ์ระหว่าง ค.ศ. 1871–1888

*  (กฎหมายอาญาโรมัน) นับเป็นงานชิ้นใหญ่ชิ้นสุดท้ายของม็อมเซิน ตีพิมพ์เมื่อ ค.ศ. 1899

ม็อมเซินยังเป็นผู้บุกเบิกการศึกษาจารึกบนศิลาและไม้อีกด้วย เรียกว่า "อภิลิขิต" (epigraphy) เขาเสียชีวิตก่อนครบรอบวันเกิดเพียง 4 สัปดาห์ คือเมื่อวันที่ 1 พฤศจิกายน ค.ศ. 1903 อายุได้เกือบ 86 ปีเต็ม โดยได้ศึกษาและค้นคว้าอย่างจริงจังและทุ่มเทตลอดชีวิต

ม็อมเซินเป็นนักเขียนรางวัลโนเบลสาขาวรรณกรรมเพียงหนึ่งในจำนวนน้อยนิด ที่ไม่ได้แต่งบทกวีหรือนวนิยาย

## อ้างอิง

## ดูเพิ่ม
* รายชื่อผู้ได้รับรางวัลโนเบลสาขาวรรณกรรม

หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวเยอรมันผู้ได้รับรางวัลโนเบล
หมวดหมู่:นักประวัติศาสตร์ชาวเยอรมัน
หมวดหมู่:ผู้ได้รับพัวร์เลอเมรีท (ชั้นพลเรือน)
หมวดหมู่:บุคคลจากรัฐชเลสวิช-ฮ็อลชไตน์
การลงทุน

**การลงทุน** คือ การจัดสรรเงินเพื่อคาดหวังผลประโยชน์ในอนาคต

ผลประโยชน์ทางการเงินเรียกว่า ผลตอบแทน ซึ่งอาจประกอบด้วยงานขายอสังหาริมทรัพย์ที่เพิ่มขึ้น (หรือลดลง) หรือการประเมินค่าหรือการเสื่อมทุนของทุนที่ยังไม่รับรู้ หรือรายได้การลงทุนที่มาจาก เงินปันผล ดอกเบี้ย รายได้การเช่า เป็นต้น หรืออาจเป็นการรวมกันของกำไรจากการขายหลักทรัพย์และรายได้ ผลตอบแทนอาจมาจากการเปลี่ยนแปลงของอัตราแลกเปลี่ยนเงินต่างประเทศที่เพิ่มขึ้นหรือลดลง
นักลุงทุนคาดหวังที่จะได้ผลตอบแทนที่สูงขึ้นซึ่งมาจากความเสี่ยงในการลงทุนที่เพิ่มมากขึ้น เมื่อความเสี่ยงน้อย ผลตอบแทนก็น้อยลงตามไปด้วย

นักลงทุนโดยเฉพาะมือใหม่ มักจะได้รับคำแนะนำกลยุทธ์การลงทุนและกระจายการลงทุนในพอร์ตโฟลิโอ การกระจายการลงทุนนี้มีผลต่อสถิติในการลดความเสี่ยงโดยรวม

การลงทุน
หมวดหมู่:เศรษฐศาสตร์มหภาค
นักพัฒนาซอฟต์แวร์

**นักพัฒนาซอฟต์แวร์** () คือบุคคลที่เกี่ยวข้องกับกระบวนการวิศวกรรมซอฟต์แวร์เช่นในการออกแบบ การวางแผนพัฒนา ซึ่งขอบเขตงานจะกว้างกว่าการเขียนโปรแกรม โดยอาจมีส่วนร่วมในระดับทั้งโครงงาน แทนการดูแลส่วนของชิ้นงาน ซึ่งในกลุ่มนี้อาจรวมถึงโปรแกรมเมอร์ฟรีแลนซ์

## ดูเพิ่ม
* วิศวกรรมซอฟต์แวร์
* วงจรชีวิตของการพัฒนาซอฟต์แวร์
* โปรแกรมเมอร์

หมวดหมู่:ซอฟต์แวร์
หมวดหมู่:อาชีพทางคอมพิวเตอร์
เดฟ ไฮแอตต์

**เดฟ ไฮแอตต์** () เป็นโปรแกรมเมอร์ชาวอเมริกัน ปัจจุบันทำงานที่บริษัทแอปเปิลคอมพิวเตอร์ (เริ่มต้นเมื่อ 15 กรกฎาคม พ.ศ. 2545 โดยรับผิดชอบในส่วนของโปรแกรมเว็บเบราว์เซอร์ ซาฟารี 

โดยก่อนหน้านี้เดฟ ไฮแอตต์ ทำงานที่บริษัทเนตสเคปคอมมิวนิเคชัน (Netscape Communications Corporation) ตั้งแต่ปี พ.ศ. 2540 ถึงปี พ.ศ. 2545 โดยพัฒนา มอซิลลา คามิโน และไฟร์ฟอกซ์ ไฮแอทได้เป็นผู้ค้นคิดระบบการใช้แท็บในเบราว์เซอร์สำหรับโปรแกรมทั้งสามตัว นอกจากนี้ไฮแอทได้เป็นผู้เริ่มต้นเขียนมาตรฐานของภาษาคอมพิวเตอร์ XBL และ XUL

เดฟ ไฮแอตต์ จบการศึกษาระดับปริญญาตรีจากมหาวิทยาลัยไรซ์ (Rice University) และปริญญาโทจากมหาวิทยาลัยอิลลินอยส์ เออร์แบนา-แชมเปญจน์

## แหล่งข้อมูลอื่น
* บล็อกส่วนตัว 

หมวดหมู่:นักเขียนโปรแกรมชาวอเมริกัน
หมวดหมู่:แอปเปิลคอมพิวเตอร์
หมวดหมู่:บุคคลจากมหาวิทยาลัยอิลลินอย เออร์แบนา-แชมเปญจน์